
საქართველოს პრეზიდენტის 
ბრძანებულება №711

2007 წლის 25 დეკემბერი 
ქ. თბილისი

„საქართველოს საგარეო საქმეთა სამინისტროსა და სლოვენიის რესპუბლიკის საგარეო საქმეთა სამინისტროს შორის თანამშრომლობის შესახებ“ ქ. თბილისში 2002 წლის 19 აპრილს ხელმოწერილი ოქმის დამტკიცებისა და ძალაში შესვლის თაობაზე

1. ძალაში შესვლის მიზნით დამტკიცდეს ქ. თბილისში 2002 წლის 19 აპრილს ხელმოწერილი ოქმი „საქართველოს საგარეო საქმეთა სამინისტროსა და სლოვენიის რესპუბლიკის საგარეო საქმეთა სამინისტროს შორის თანამშრომლობის შესახებ“.

2. საქართველოს საგარეო საქმეთა სამინისტრომ (გ. ბეჟუაშვილი):

ა) აცნობოს საქართველოს პარლამენტს ამ ბრძანებულების პირველ პუნქტში აღნიშნული ოქმის ხელმოწერის შესახებ;

ბ) შეატყობინოს სლოვენიის რესპუბლიკის საგარეო საქმეთა სამინისტროს ამ ბრძანებულების პირველ პუნქტში აღნიშნული ოქმის ძალაში შესვლისათვის აუცილებელი საქართველოს შიდასახელმწიფოებრივი სამართლებრივი პროცედურის შესრულების შესახებ.

